
Ministru kabineta rīkojums Nr. 627
Rīgā 2023. gada 26. septembrī (prot. Nr. 47 16. §)
Par nekustamā īpašuma "Panderi" Ropažu pagastā, Ropažu novadā, un "Priedaiņi 1" Tīnūžu pagastā, Ogres novadā, daļu pirkšanu valsts reģionālā autoceļa P10 "Inčukalns–Ropaži–Ikšķile" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt šādu nekustamo īpašumu daļas, kas nepieciešamas valsts reģionālā autoceļa P10 "Inčukalns–Ropaži–Ikšķile" posma 26,13.–35,27. km pārbūves projekta īstenošanai:
· 1.1. nekustamā īpašuma "Panderi" (nekustamā īpašuma kadastra Nr. 8084 018 0552) daļu – zemes vienību (zemes vienības kadastra apzīmējums 8084 018 0890) 0,0054 ha platībā – Ropažu pagastā, Ropažu novadā;
· 1.2. nekustamā īpašuma "Priedaiņi–1" (nekustamā īpašuma kadastra Nr. 7494 004 0171) daļu – zemes vienību (zemes vienības kadastra apzīmējums 7494 004 0917) 0,0139 ha platībā – Tīnūžu pagastā, Ogres novadā.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu daļām nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu daļu pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

